**Biopsi ry:n hallituksen kokous 2/2021**

**Discord, 28.1.2021 kello 17.00**

**Pöytäkirja**

**Läsnä**: Frans Ek, Essi Koho, Lauri Seppälä, Laura Lassila, Aino Ikonen, Kaisla Walls, Jenni Rapakko, Jenni Keränen ja Tuulikki Suomela  
  
**Lisäksi**: Emmi Eskelinen, Iina Koivisto, Lotta Hiihtola ja Jaakko Saari

1. **Kokouksen avaus**

Puheenjohtaja avasi kokouksen ajassa 17:04.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi

1. **Kokouksen järjestäytyminen**
2. **Kokouksen puheenjohtajan valinta**

Kokouksen puheenjohtajaksi valittiin Frans Ek.  
Ajan säästämiseksi päätettiin, että näin tehdään tulevalla hallituskaudella joka kokouksessa, mikäli Frans Ek on paikalla kokouksessa. Päätettiin myös, että mikäli hän ei ole paikalla, puheenjohtajaksi valitaan Lauri Seppälä.

1. **Kokouksen sihteerin valinta**

Kokouksen sihteeriksi valittiin Tuulikki Suomela.

Ajan säästämiseksi päätettiin, että näin tehdään tulevalla hallituskaudella joka kokouksessa, mikäli Tuulikki Suomela on paikalla kokouksessa.

1. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Jenni Keränen ja Kaisla Walls.

1. **Esityslistan hyväksyminen työjärjestykseksi**

Esityslista hyväksyttiin työärjestykseksi sellaisenaan.

1. **Ilmoitusasiat**

Biopsi on saanut toiselta ainejärjestöltä joulukortin, harkitaan tulevaisuudessa joulukorttien lähettämistä Biopsilta muille ainejärjestöille.

Heidi’s Bier Bar -baaria edustava taho on lähestynyt Biopsin puheenjohtajaa Facebookissa yhteistyön merkeissä.

1. **Raha-asiat**
2. **Varallisuus**

Varallisuutta ei tässä kokouksessa voitu käydä läpi, sillä uudella rahastonhoitajalla Jenni Rapakolla ei vielä ole pääsyä Biopsin pankkitilille.

1. **Sähköisesti hyväksytyt**

Ei ole.

1. **Hyväksyttävät**

Ei ole.

1. **Korvattavat**

Seuraavat maksut hyväksytään maksettavaksi:

* + 1. Frans Ek – Muita varsinaisen toiminnan menoja, nimenkirjoitusoikeuksien vaihto 20€
    2. Frans Ek – Kokousmenoja, hallituksenvaihtoilta 15€
    3. Iina Koivisto – Kokousmenoja, hallituksenvaihtoilta 15€
    4. Lyydia Saari – Kokousmenoja, hallituksenvaihtoilta 14,60€
    5. Laura Lassila – Kokousmenoja, hallituksenvaihtoilta 10,90€ + 4,10€
    6. Kaisla Walls – Kokousmenoja, hallituksenvaihtoilta 15€ OK
    7. Iiris Mustonen – Kokousmenoja, hallituksenvaihtoilta 15€ OK
    8. Henna Urhonen – Kokousmenoja, hallituksenvaihtoilta 14,90€ OK
    9. Lauri Seppälä – Kokousmenoja, hallituksenvaihtoilta 13,71€ OK
    10. Aino Ikonen – Kokousmenoja, hallituksenvaihtoilta 9,90€ OK

1. **KopoSopo**
2. **Maisterien OPS-kysely**

Maisterivaiheen opiskelijoille on tehty OPS kyselylomake. Kyselyssä kartoitetaan maisterien mielipidettä maisterivaiheen kursseihin, niiden sisältöön, toteutukseen ja aikatauluihin. Kysely sisältää myös maisterivaiheen opiskelijoiden jaksamiseen ja hyvinvointiin liittyviä kysymyksiä. Kyselylomake käytiin läpi ja todettiin hyväksi, päätettiin toteuttaa kysely sellaisenaan.

1. **Tammikuun Kopokirje**

Aiemmalla hallituskaudella toteutettu kuukausittainen koposopokirje päätettiin muuttaa kopokirjeeksi, sosiaalipoliittiset asiat laitetaan jatkossa vain viikkotiedotteeseen. Käytiin läpi kopovastaavan kirjoittama tammikuun kopokirje ja hyväksyttiin se sellaisenaan.

1. **Tapahtumat**
2. **Menneet**
3. **RekryLAB Webinar 13.1.**

Tapahtuma sujui hyvin.

1. **Hallituksenvaihtoilta 21.1.**

Hallituksenvaihtoilta meni hyvin ja kaikki vastaavat kokevat saaneensa edellisiltä vastaavilta tarvittavan perehdytyksen joko hallituksenvaihtoillassa tai sen ulkopuolella.

1. **Järjestöstartti 27.1.**

Järjestöstartti meni hyvin ja sisälsi hyödyllistä tietoa hallituksen vastaaville, joskin aloitusluennon ”elämän tarkoitus” puhe koettiin hieman ylidramaattiseksi.

Järjestöstartin yhteydessä Reettorit ry:n edustaja ehdotti, että ainejärjestöt tekisivät yhteistyötä kummankin järjestön tämänvuotisten vuosijuhlien järjestämisessä. Ideaa kannatetaan.

1. **Tulevat**

Linjattiin yhteisesti, että koronarajoituksista johtuen tapahtumia järjestetään toistaiseksi vain etänä tai maksimissaan 10 henkilön ryhmissä. Osallistujia muistutetaan maskien käytöstä ja turvaväleistä. Linjausta muutetaan, mikäli Pirkanmaan koronanyrkki muuttaa antamiaan rajoituksia.

1. **Ryhmäytymisilta**

Ehdotettiin, että ryhmäytymisilta järjestetään pian, sillä hallituksen pienellä jäsenmäärällä tapahtuma pysyisi koronarajoitusten puitteissa. Päätöstä perusteltiin myös sillä, että Pirkanmaan koronarajoituksia todennäköisemmin lähikuukausina tiukennetaan kuin löysätään, ja hallituksen toimintaa edistävä ryhmäytymisilta olisi hyvä saada pidettyä hallituskauden alussa. Tapahtumapaikaksi ehdotettiin Markuksentorin kerhohuonetta. Ajankohta jätettiin vielä auki.

1. **Biopsiskaba 11.2**

Tapahtumavastaavat esittelivät ideansa biopsiskabasta, josta on jo lähetetty info viesti jäsenistölle. Ideana on tehdä erilaisia tapahtumatiimin keksimiä tehtäviä 2-5 hengen joukkueissa. Tapahtumaan kuuluisi myös live zoom puhelu, jossa näytettäisiin parhaita paloja joukkueiden suorituksista. Tapahtuman järjestäjät pisteyttäisivät joukkueiden suoritukset hauskuuden mukaan. Ehdotettiin, että parhaat pisteet saaneelle joukkueelle annettaisiin pieni Biopsin sponsoroima palkinto. Budjetiksi palkinnolle päätettiin 15 €. Päätettiin, että tasa-arvovastaava tarkastaa tapahtumatiimin keksimän tehtävälistan, jotta se on varmasti hyvän maun rajoissa.

1. **Fuksien kämppäappro**

Perinteistä kämppäapproa ei voi koronarajoituksista johtuen järjestää. Ehdotettiin kämppäapproa järjestettäväksi pienissä, maksimissaan 10 hengen ryhmissä siten, että ryhmä kävisi läpi ryhmän jäsenten asunnot. Päätettiin myös yrittää jakaa ryhmiä alueittain, jotta minimoitaisiin tarve kulkea ympäri Tamperetta. Osallitujia tullaan muistuttamaan maskien käytöstä ja turvaväleistä. Päätettiin, että suositellaan osallitujia osallistumaan ilman Biopsin haalareita julkisen kritiikin välttämiseksi.

1. **Ryömijäiset**

Pirkanmaan koronarajoituset tekevät perinteisten ryömijäisten järjestämisestä hyvin haasteellista. Pyritään silti järjestämään ryömijäiset normaaliin aikaan maaliskuussa. Ryömijäisiä ehdotettiin järjestettäväksi maksimissaan 10 hengen pienryhmissä, siten, ettei ryhmiä ikinä sekoiteta tai tuoda yhteen. Päätettiin varautua myös siihen, että ryömijäiset on toteutettava etätapahtumana.

1. **Etäpeli-ilta helmikuun loppu/maaliskuun alku**

Tapahtumavastaavat ehdottivat etäpeli-illan järjestämistä, jossa tarkoituksena olisi pelata netin välityksellä. Peleiksi ehdotettiin muunmuassa Among Us, Piirrä ja arvaa ja Cards Against Humanity. Puhuttiin myös maksullisista nettipelisovelluksia. Ehdotettiin, että näitäkin voitaisiin hyödyntää ja että Biopsi maksaisi näistä.

Pidettiin tauko ajassa 18:28.

Jatkettiin kokousta ajassa 18:35.

1. **Slackin tai vastaavan käyttöönotto**

Ehdotettiin slack sovelluksen käyttöönottamista hallituksen asioiden hoitamiseen. Ehdotettiin myös whatsappin vaihtamista telegrammiin, sillä whatsappin uudet tietoturvakäytännöt huolettavat monia. Päätettiin ottaa slack käyttöön hallitukselle mahdollisimman nopeasti. Telegrammin käyttöä harkitaan vielä. Mietittiin myös koko Biopsin jäsenistön whatsapp ryhmän siirtämistä telegrammiin. Päätettiin, että mietitään tätä uudestaan, kun telegrammia on ensin kokeiltu hallituksen kesken. Päätettiin myös, että asiasta on kysyttävä jäsenistöltä.

1. **Vastaavuuksien täydentäminen**

Esitetään seuraavia henkilöitä seuraaviin vastaavuuksiin:

kulttuurivastaava: Ella Lampela

Ympäristövastaava: Emmi Eskelinen

Vujuvastaava: Lyydia Saari

Liikuntavastaava: Lotta Kulmala

Loimuvastaava: Lotta Hiihtola

Hyväksyttiin kaikki yllä mainitut.

Biopsilta puuttuu vielä kerhisvastaava, kv-vastaava, hyvinvointivastaava, rahastonhoitajan apulainen, fossiilien virkistysvastaava sekä palvelu, kioski ja hankintavastaava.

Mietittiin, miten voidaan täyttää tyhjät vastaavuudet. Erityisesti keskusteltiin palvelu, kioski ja hankintavastaavan saamisesta. Ehdotettiin, että hallituksen jäsenet voivat hoitaa kyseisen vastaavan tehtäviä vuorotellen, mikäli kukaan ei ole halukas ottamaan vastaavan tehtävää.

1. **Tuutorihaku 2021**

Kv-tuutorihaku alkaa ensi viikolla. Myös ei-kv tuutoreita haetaan ja lomake tätä varten on valmiina, se lähetetään Biopsin jäsenistön sähköpostilistalle.

1. **Tiedekunnan opetuspalkinto 2020**

Biopsilta on kysytty ehdotusta tiedekunnan opetuspalkinnon saajaksi. Keskusteltiin Kirsi Granbergin sekä Kristiinan ja Janeten ehdottamisesta. Päätetään kuitenkin kysyä jäsenistön mielipidettä asiaan ja yrittää löytää diplomaattinen tulos ensi kokouksessa.

1. **META**

Sovittiin, että Jenni Keränen laittaa viime vuonna toteutetun hyvinvointikyselyn tulokset opetushenkilökunnalle, koska hyvinvointivastaavaa ei vielä ole.

Mietittiin vielä fuksien kämppäapproa ja siitä mahdollisesti tulevaa kritiikkiä sekä Biopsin vanhemmilta opiskelijoilta, että Biopsin ulkopuolelta. Päätettiin, että ilmoitetaan tapahtumasta vain fukseille eikä laiteta tapahtumaa viikkotiedotteeseen näkyviin. Päätettiin myös kysyä fuksien mielipidettä tapahtuman järjestämisestä.

1. **Seuraavan kokouksen ajankohta**

Seuraavan kokouksen ajankohdaksi valittiin 8.2. kello 17:00.

1. **Kokouksen päätös**

Puheenjohtaja päätti kokouksen ajassa 19:21.